Nr. L 266/2 De Europæiske Fællesskabers Tidende 27. 10. 93 KOMMISSIONENS FORORDNING (EØF) Nr. 2944/93 ' af 25. oktober 1993 om ændring af Kommissionens forordning (EØF) nr. 1839/92 for så vidt angår kontroldokumenter for pendulkørsel med indlogering eller lejlighedsvis kørsel KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 684/92 af 16. marts 1992 om fælles regler for international personbefordring med bus(), særlig artikel 11, efter høring af medlemsstaterne i overensstemmelse med ovennævnte bestemmelse, og ud fra følgende betragtninger : Kommissionen har vedtaget forordning (EØF) nr. 1839/92 af 1. juli 1992 om gennemførelsesbestemmelser til Rådets forordning (EØF) nr. 684/92 for så vidt angår transportdo- kumenter vedrørende international personbefordring ad landevej (?, som indeholder en model til kørselsblad for international lejlighedsvis kørsel og et andet kørselsblad til international pendulkørsel med indlogering ; for at forenkle udfyldningen af kørselsbladene, er det nødvendigt at slå de kontroldokumenter, der er fastsat i forordning (EØF) nr. 684/92 om international lejligheds- vis kørsel og pendulkørsel med indlogering sammen til et dokument ; medlemsstaterne har brug for et vist tidsrum til trykning og omdeling af de nye dokumenter — UDSTEDT FØLGENDE FORORDNING : Artikel 1 I forordning (EØF) nr. 1839/92 foretages følgende ændringer : 1) Artikel 1, stk. 1, affattes således: »1.  Kontroldokumentet for pendulkørsel med indlo- gering, jf. artikel 2, nr. 2.2, i forordning (EØF) nr. 684/92 samt for lejlighedsvis kørsel, jf. artikel 2, nr. 3.1, litra a), b), c) og d) i samme forordning består af kørselsbladet og oversættelserne af kørselsbladet. () EFT nr. L 74 af 20. 3. 1992, s. 1. () EFT nr. L 187 af 7. 7. 1992, s. 5. Kørselsbladet skal svare til modellen i-bilag I til nærværende forordning.« 2) I artikel 1, stk. 2, indsættes følgende : »Medlemsstaterne træffer de fornødne foranstaltninger med henblik på at sikre, at disse krav også kan opfyldes ved databehandling af kørselsbladene.« 3) Artikel 2 udgår. 4) Artikel 3, stk. 1, affattes således : »1. Det i artikel 1 omhandlede hæfte udstedes i transportvirksomhedens navn ; det kan ikke overdra- ges.« 5) Bilag I og la i forordning (EØF) nr. 1839/92 erstattes af henholdsvis bilag I og Ia i nærværende forordning. 6) Bilag II og Ila i forordning (FØF) nr. 1839/92 udgår. Artikel 2 Ved pendulkørsel med indlogering samt lejlighedsvis kørsel kan medlemsstaterne give tilladelse til, at der anvendes de kørselsblade, der er trykt i henhold til bestemmelserne i Kommissionens forordning (EØF) nr. 1016/68 (?) og Kommissionens forordning (EØF) nr. 1172/72 (?) indtil senest den 28. februar 1994, forudsat at de ændres på en læselig, uudslettelig og hensigtsmæssig måde, i det omfang dette er nødvendigt, for at de kan opfylde bestemmelserne i forordning (EØF) nr. 684/92 og (EØF) nr. 1839/92. Medlemsstaterne kan ligeledes give tilladelse til, at der indtil senest den 28. februar 1994 anvendes de kørsels- blade, der er trykt i overensstemmelse med de ophævede eller ændrede bestemmelser i forordning (EØF) nr. 1839/ 92. ] De øvrige medlemsstater skal acceptere disse kørselsblade på deres område indtil den 28. februar 1994. Artikel 3 Medlemsstaterne udsteder de bestemmellser, der er nødvendige for gennemførelsen af denne forordning. De underretter Kommissionen herom. Artikel 4 Denne forordning træder i kraft den 1. januar 1994. () EFT nr. L 173 af 22. 7. 1968, s. 8. () EFT nr. L 134 af 12. 6. 1972, s. 1.